የክልሉ መዲናና የኮሮና ወረርሽኝ መከላከል የተዋወቁ አይመስልም፡፡
ባሕር ዳር፡ ግንቦት 01/2012 ዓ.ም (አብመድ) አብመድ ዛሬ በክልሉ ርእሰ መዲና ተዘዋውሮ ለመታዘብ እንደሞከረው ሰዎች ከኮሮና መከሰት በፊት ይከውኗቸው የነበሩ ማኅበረሰባዊ ቅርርቦች አሁንም አሉ፡፡ ተንቀሳቅሰን እንደተመለከትነው የማኅበረሰቡ ጥንቃቄ ዝቅተኛ መሆኑን መገንዘብ ችለናል፡፡ በተለይ በገበያ ቦታዎች እና በባንኮች አካባቢ ሰዎች ያለምንም ጥንቃቄ ሲገለገሉ እና ግብይት ሲፈጽሙ ተመልክተናል፡፡ ሐዘን ላይም ያለው ሁኔታ ለኮሮና ወረርሽኝ ምቹ ሁኔታ የሚፈጥር ነው፤ ዛሬም አንገት መያያዝ፤ ተቃቅፎ መላቀስ አለ፡፡በባሕር ዳር ከተማ አስተዳድር ከሚገኙት የኢትዮጵያ ንግድ ባንክ ሽምብጥ እና ክብራን ገብርኤል ቅርንጫፎች የተጠጋጉ ሰልፎችን ተመልክተናል፡፡ ከጥቂት ተገልጋዮች ውጭ የአ